जमीन के विवाद पर चाचा ने भतीजे को गोली मारी, घायल
घर की महिलाओं में शुरू हुआ था विवाद
भास्कर संवाददाता | दतिया
सोनागिर थाना क्षेत्र के ग्राम रावरी में रविवार शाम जमीन विवाद को लेकर परिवार की महिलाओं में विवाद हो गया। महिलाओं का विवाद बढ़ने पर पुरुष भी झगड़ गए जिस पर चाचा ने भतीजे को गोली मार दी। गोली भतीजे के हाथ में लगी जिससे वह घायल हो गया।
सूचना मिलते ही पुलिस मौके पर पहुंची और जांच पड़ताल प्रारंभ कर दी।
बड़ौनी एसडीओपी एसएस परमार ने बताया कि रविवार शाम ग्राम रावरी में जमीन विवाद को लेकर एक परिवार की महिलाएं आपस में झगड़ने लगी। विवाद बढ़ा तो परिवार के घनश्याम पंडित ने अपने भतीजे कमलकांत (35) पुत्र चतुर्भुज शर्मा को गोली मार दी। गोली कमलकांत के हाथ में लगी जिससे वह घायल हो गया। पुलिस घायल को थाने पर लेकर पहुंची और मामले की जांच पड़ताल प्रारंभ कर दी।
hin_Deva hin_Deva bho_Deva hin_Deva hin_Deva hin_Deva